Aleksandras Ritichas

Aleksandras Ritichas (; g. 1831 m. – m. po 1914 m.) – Rusijos kariuomenės generolas letenantas, etnografas, kartografas.

 Biografija 
Kilęs iš Baltijos vokiečių. Studijavo Nikolajaus inžinerinėje akademijoje ir Rusijos kariuomenės Generalinio štabo akademijoje. Būdamas Generalinbio štabo pulkininku, 1862–1864 m. globojo stačiatikių cerkvių statybas Minsko gubernijoje, atidarė apie 30 liaudies mokyklų. Rusų–turkų karo metu buvo atsakingas už sužeistų ir ligonių transportavimą iš karinių susidurimų zonos, vėliau vadovavo brigadai, divizijai. 1894 m. išėjo į dimisiją turėdamas generolo leitenanto laipsnį.

Aleksandras Ritichas užaugino du vaikus: dukterį Olgą (1861–? m.) ir sūnų Aleksandrą (1868–1930 m.) – Rusijos valstybės veikėją.

Žemėlapiai

Išleido daugybę kruopščiai paruoštų ir kokybiškai išleistų veikalų apie Rusijos ir kaimyninių šalių gyventojus. Su Lietuva sietini keletas jo leidinių: „Europinės Rusijos etnografinis žemėlapis“, „Vakarų Rusijos krašto religijų žemėlapis“, „Lenkijos Karalystės ir Pabaltijo etnografinė medžiaga“ ir „Rusijos prekybinė veikla ir laivyninkystė Baltijos jūroje“.

„Europinės Rusijos etnografiniame žemėlapyje“ žemėlapyje mažais taškeliais parodyti kiekvieno Lietuvos miestelio gyventojai: lietuviai, žydai, lenkai, rusai, vokiečiai ir totoriai. Šiaurėje lietuvių kalbinė riba sutampa su dabartine Lietuvos-Latvijos valstybine siena, tik Aknysta su lietuviais gyventojais liko Latvijos teritorijoje. Rytuose ir pietuose lietuvių kalbos pasienio punktais pateikti: Apsas, Vydžiai, Adutiškis, Lentupis, Paberžė, Kernavė, Rykantai, Rūdiškės, Jašiūnai, Dieveniškės, Žirmūnai, Rodūnė, Berštai, Kapčiamiestis, Lazdijai, Punskas, Kalvarija, Vištyčio ežeras. Vilnius parodytas tautiškai mišriai apgyvendintas. Taip smulkiai Lietuvos gyventojų tautinė sudėtis dar nebuvo vaizduojama. Nepaisant išvardytų privalumų, žinomas Lietuvos geografas Kazys Pakštas žemėlapį apibūdino kaip netikslų.

+ Riticho žemėlapiai, vaizduojantys Lietuvą 150px|thumb|Атлас народонаселения Западно-Русского края по исповеданиям, 1864 m.  100px|thumb|Vakarų Rusija 100px|thumb|Vilniaus gubernija  100px|thumb|Gardino gubernija thumb|100px|Kauno gubernija 150px|thumb|Этнографическая карта Европейской России (на 16 листах), 1875 m.  thumb|100px|Baltarusių žemėlapis  100px|thumb|Lenkų žemėlapis

 Bibliografija 
 Этнографическая карта славянских народностей. Санкт-Петербург, 1874
 Этнографическая карта Европейской России. Санкт-Петербург, 1875
 Славянский мир (текст и 42 карты). Варшава, 1885
 Материалы для этнографии Царства Польского: Люблинская и Августовская губернии. Санкт-Петербург, 1864
 Материалы для этнографии России: Прибалтийский край. Санкт-Петербург, 1875
 Apercu general des travaux ethnographiques en Russie pendant les trente dernieres annees. Chrakov, 1878
 Числовое отношение полов в России. Харьков, 1879
 Переселения. Харьков, 1882
 Ce que vaut la Russie pour la France. Paris, 1887
 Русский военный быт. Санкт-Петербург, 1893
 Русская торговля и мореходство на Балтийском море. Санкт-Петербург, 1896
 Славяне на Варяжском море. Санкт-Петербург, 1897
 Современные дворянские вопросы. Санкт-Петербург, 1897
 Славяно-французский конгресс в Париже в 1900 году. Санкт-Петербург, 1899
 Четыре лекции по русской этнографии. Санкт-Петербург, 1895

 Šaltiniai 
 Straipsnis Brockhaus'o enciklopedijoje 
 Kazys Pakštas. Keletas samprotavimų apie Lietuvos ribas

Kategorija:Rusijos kartografai
Kategorija:Rusijos imperijos generolai
Kategorija:Rusijos etnografai
Kategorija:Baltvokiečiai